"હમણાં જ મળતી માહિતી પ્રમાણે અમદાવાદ શહેરના ઓઢવ વિસ્તારમાં દારૂ પીધેલી હાલતમાં પોલીસકર્મીએ જાહેરમાં મહિલાની છેડતી કરી હતી. કચ્છમાં ડૉકટર દ્વારા એક મહિલા ઉપર બળાત્કાર થાયો, આથી વધારે શરમજનક અને દુઃખદ બીના ભાજપના રાજમાં જ બની શકે. આથી, અમો કોંગ્રેસપક્ષના સભ્યશ્રીઓએ "બેટી બચાવો" જેવા સૂત્રો સાથે વિધાનસભા ગૃહમાં સૂત્રોચ્ચાર કરી સરકારનું ધ્યાન દોરવાનો પ્રયત્ન કર્યો હતો. ગુજરાતની પ્રજાની જેમ અમોને પણ ભાજપ સરકાર તથા સરકારી તંત્રમાં વિશ્વાસ નહીં હોવાથી અમે નલિયા દુષ્કર્મકાંડની તપાસ નામદાર ગુજરાત હાઈકોર્ટના સીટીંગ જજ દ્વારા કરાવવાની માંગણી ઉગ્રતાપૂર્વક સભાગૃહમાં કરેલી, જેના કારણે ગૃહ બે વાર મુલતવી રાખવાની ફરજ પડી હતી. સરકારને ભીંસમાં આવતી જોઈ અમોને આજની સભાગૃહની કાર્યવાહીમાંથી બાકાત કરવાનો આદેશ કરવામાં આવ્યો."